《修上人出觉范送行诗言别因次韵饯之》
宋代·饶节

上人丘壑姿，韵出馀子右。已经老洪目，云是江南秀。

访我白崖巅，喘汗经层岫。初无一日雅，恍若十年旧。

胡床气未稳，牙签出深袖。我居人迹绝，特坐岁时久。

子来亦遽去，既别重回首。招提送客还，松户闭春昼。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。